Държавен вестник, бр. 103, 2016 г., стр. 89

БРОЙ  103	
Д Ъ Р Ж А В Е Н  В Е С Т Н И К 	
СТР.  89  
(5) В особени случаи главният инспектор 
може да потърси съдействието на органите 
на Министерството на вътрешните работи за 
вземане на допълнителни мерки за защита 
на лицето, подало сигнал.
(6) Главният инспектор утвърждава прави-
ла, които осигуряват мерките за опазване на 
самоличността на подалия сигнала.
(7) Лице, което е уволнено, преследвано 
или по отношение на което са предприети 
действия, водещи до психически или физичес­
ки тормоз, заради това, че е подало сигнал, 
има право на обезщетение за претърпените 
от него имуществени и неимуществени вреди 
по съдебен ред.
Чл. 88. Условията и редът за извършване 
на проверките по този раздел, както и пока-
зателите за проверка се уреждат с вътрешни 
правила.
Чл. 89. За неуредените въпроси за извърш-
ване на проверките по този раздел се прилага 
Административнопроцесуалният кодекс.
Раздел VІ
Организация и ред за извършването на про­
верки на заявленията по чл. 60а, ал. 1 ЗСВ
Чл. 90. Проверките за нарушаване правото 
на разглеждане и решаване на делото в разумен 
срок се извършват от звеното по глава трета 
„а“ ЗСВ въз основа на преписки, образувани 
по заявления на граждани и юридически 
лица, които са:
1. страни по приключени граждански, ад-
министративни и наказателни производства;
2. обвиняеми, пострадали или ощетени 
юридически лица по прекратени досъдебни 
производства.
Чл. 91. (1) Проверката по всяка ново­
образувана преписка се извършва от екип от 
инспектор и двама експерти, като екипът се 
определя от главния инспектор на принципа 
на случайния подбор чрез електронно разпре-
деление. Единият от експертите се определя 
за докладчик.
(2) Екипите по ал. 1 се разделят по правна 
материя.
(3) Условията и редът за разпределяне на 
преписките на принципа на случайния подбор 
се определят с правила, утвърдени със заповед 
на главния инспектор.
Чл. 92. (1) Проверката на всяко заявление 
включва предварителен етап за преценка 
относно:
1. отговаря ли заявлението на изискванията 
на чл. 60б ЗСВ;
2. компетентен ли е Инспекторатът да 
разгледа заявлението.
(2) Когато се установи, че Инспекторатът 
не е компетентен да разгледа заявлението или 
че оплакването попада в компетентността на 
друг орган, се изготвя мотивирано становище 
и заявлението заедно с приложенията се из-
праща на министъра на правосъдието.
(3) Когато се установи, че заявлението не 
отговаря на някое от изискванията на чл. 60б 
ЗСВ, на заявителя се изпраща съобщение за 
отстраняване на допуснатите нередовности в 
7-дневен срок от получаване на съобщение-
то. Ако в този срок заявителят не отстрани 
нередовностите, се изготвя мотивирано ста-
новище и заявлението заедно с приложенията 
се изпраща на министъра на правосъдието за 
връщане на заявителя.
Чл. 93. (1) Когато се установи, че заявле-
нието отговаря на изискванията на чл. 60б 
ЗСВ, то се разглежда по същество, като по 
него се извършва проверка.
(2) За резултатите от проверката по ал. 1 
се съставя констативен протокол.
(3) Протоколът се подписва от членовете 
на проверяващия състав и съдържа данни за:
1. времето и мястото на съставянето му;
2. заявителя;
3. проверяващия състав;
4. делото, по което се съставя;
5. спазен ли е шестмесечният срок по 
чл. 60а, ал. 4 ЗСВ;
6. общия период на производството;
7. периода на забавяне, за което отговорност 
носи компетентният орган;
8. периода на забавяне, което се дължи на 
действия или бездействия на заявителя или на 
негов законен или процесуален представител.
Чл. 94. Констативните протоколи се из-
готвят в срок:
1. четири месеца от постъпване на заяв-
лението, съответно от отстраняване на нере-
довностите по него;
2. осемнадесет месеца от постъпване на 
заявлението в случаите, когато заявителите са 
уведомени от регистратурата на Европейския 
съд по правата на човека за това, че жалбите 
им пред Европейския съд по правата на чо-
века са отхвърлени поради неизчерпване на 
новосъздадените вътрешноправни средства за 
защита и производствата по тях са приклю-
чили пред националните инстанции.
Раздел VІІ
Сигнали, предложения, доклади
Чл. 95. (1) Инспекторатът изпраща сигнали 
до държавни органи, включително до компе-
тентните органи на съдебната власт:
1. до компетентните органи – когато кон-
статира, че има данни за нарушения, мерки-
те за чието отстраняване не са в неговите 
правомощия;
2. до административните ръководители 
на съответните органи на съдебната власт 
и до съответната колегия на Висшия съде-
бен съвет – когато при проверки по раздели 
ІІ – ІV от тази глава се установят нарушения, 
допуснати при осъществяване на дейностите 
по чл. 54, ал. 1, т. 1 – 3 ЗСВ;
3. до други органи – когато възникне не-
обходимост от това.